《塞下曲 其一》
明代·区大枢

玄漠风沙迥，防胡列汉兵。才乘光禄塞，复逼右贤营。

玉剑连星出，金笳带月鸣。谁怜万里外，辛苦为长城。

作者简介：区大枢，字用环，一字元宰。高明人。益长子。明神宗万历元年（一五七三）举人。谒选得郡丞，不就。晚年令安远，转岳州通判。数月卒于官。有《振雅堂》、《廉江》、《岳阳》稿。清道光《广东通志》卷二九七、清光绪《高明县志》卷一三有传。